Talan verður um tvær grannauppgerðir, tá hálvfinalurnar í steypakappingini eru á skránni Lutakast var í dag um, hvussu spælast skal í hálvfinalunum í kappingini um Løgmanssteypið. Umframt okkum vóru HB, KÍ og NSÍ í pottinum, og her vildi lagnan tað soleiðis, at vit skulu spæla tvær ferðir móti HB. Soleiðis er lagt upp til tvær sera tættar hálvfinalur, har tað helst verða smáu marginalarnir, ið verða avgerandi. Seinnu árini hava grannauppgerðirnar uttan undantak verið sera tættar og intensar, og tað er eingin orsøk at halda, at hetta verður nú øðrvísi, nú eitt pláss í steypafinaluni stendur upp á spæl. Hálvfinalurnar verða spældar 10. mai og 25. mai. Liðið, sum er nevnt fyrst, eigur heimavøll í fyrru hálvfinaluni.